open-index/open-wikipedia-markdown huggingface dataset:
Tai’erzhuang

**Tai'erzhuang** (kinesisk: 台儿庄区; pinyin: *Tái'érzhuāng Qū*) er et bydistrikt i byprefekturet Zaozhuang sør i provinsen Shandong i Folkerepublikken Kina.

Det har et areal på 538&nbsp;km² og teller 290&nbsp;000&nbsp;innbyggere.

Under den annen japansk-kinesiske krig fant i 1938 Slaget ved Tai'erzhuang sted her fra 24. mars til 7. april, mellom det kinesiske Kuomintang og Japan. 

## Kulturminner
Det tidligere slagstedet ved Tai'erzhuang (台儿庄大战旧址, *Tai'erzhuang dazhan jiuzhi*) ble i 2006 oppført på Folkerepublikken Kinas liste over historiske minnesmerker.

## Eksterne lenker
*
Tien Ton That

**Tien Ton That** (født 1950) er grunnleggeren av Norsk Tae Kwon Do Forbund og har spilt rollen som taxisjåfør i filmen «Døden på Oslo S» som fikk Amandaprisen for beste Barne- Og Ungdomsfilm/program.

Som barn og ung var han fysisk svak, med spinkel kroppsbygning og uten selvtillit. Da han var 15 år bestemte han seg for å starte med TKD – trening, noe han senere ikke har angret på. Alt som 18-åring fikk han svart belte 1. Dan (grad). I disse tre årene merket han hvordan kroppen forandret seg, hvordan han utviklet styrke, som igjen ga psykisk velvære og selvtillit. Da han gikk opp til gradering for svart belte, var han sammen med 150 andre, men kun 7 av dem besto eksamen.

Etter han fylte 19 år gikk han inn i Vietnams flyvåpen som offiser og utdannet seg som helikopterpilot. I hele denne tiden fikk han god anledning til å fortsette TKD–treningen. Som 21–åring fikk han 2. Dan. 3. Dan tok han da han var 24år, 4.Dan som 28-åring, 5.Dan i 1980 i Korea som 30-åring, 6. Dan i 1986 i Korea, han var 36 år, 7. Dan da han var 42 år, og 20. oktober 1999, i en alder av 48 år, graderte han seg til 8. Dan. (WTA), 9.Dan i VietNam 2014.(Kang Dukwon)

Grandmaster Tien kom til Norge i 1975. Han regnes av mange som personen som brakte med seg den tradisjonelle taekwon-do – sporten til det kalde Norge, men Wolfgang Wedde i Oslo, og Hans Kolbenstvedt i Trondheim hadde begge trent Rhee Taekwondo i USA, og begge startet egne klubber i Norge i henholdsvis 1969 og 1970, før GM Tien kom til Norge (Kilde: Taekwondo - Koreansk Kampkunst (2000), side 21-22).

Det var likevel med Tien at det ble ordentlig fart på Taekwondo i Norge. Taekwon-do var på denne tiden godet kjent i Sør- og Mellom-Europa. Det var mange vanskeligheter å overvinne i starten. Det var få som kjente til denne sporten i Norge. Tien hadde i tillegg store språkproblemer. Bare det å få tak i lokale skulle vise seg å være et stort problem. Men etter hvert løste de fleste problemene seg. Det dannet seg en liten gruppe interesserte tilhengere av denne mystiske og eksotiske sport.
Tålmodighet har vist resultat i tiden fra 1975 og frem til i dag. Flere elever har avlagt prøve og mottatt det svarte belte og andre farger.

Norsk Tae Kwon Do Forbund ble stiftet av Grandmaster Tien Ton That den 17. desember 1977.
Grandmaster Tien Ton-That 8. Dan. er forbundets President og hovedinstruktør. Forbundet har godkjennelse fra Korea. WTF, WTA og Kukkiwon. Master Tien hadde tre stormestrer som sine mestrer i den tiden han var i Vietnam. Det var Granmaster Kim Tae Sup og Gen, Granmaster Ahn Gun Soon. Master Sup Bok Nam.

## Litteratur
* *1. Tae Kwon Do – Koreansk kampkunst (2000), av Roger Kwan og Morten Lindborg,* utgitt av Norsk Tae Kwon Do Forbund.

## Eksterne lenker
* Amandavinnere 1985
PBL

**PBL**, **Pbl** eller **pbl** kan vise til:

* Problembasert læring
* Private Barnehagers Landsforbund
* Plan- og bygningsloven
Arcturus (andre betydninger)

**Arcturus** kan sikte til:

* Arcturus, stjerne i stjernebildet Bjørnevokteren.
* Arcturus (band), norsk avant-garde metal-band.
* St. Johanneslogen Arcturus, frimurerlosje i Narvik
* DS «Arcturus», norsk handelsskip senket den 22. november 1943.
* Arcturus (landsby), en landsby i Mashonaland-provinsen, øst i Zimbabwe.
* Arcturus Mengsk, en sentral figur og lederen av «Sons of Korhal» i videospillet *StarCraft*
* Arcturus Group, et konsulent firma basert i Brussel
FLK «Jan Wellem»

__NOTOC__

**FLK «Jan Wellem»** var et flytende hvalkokeri, opprinnelig bygget som kombinert passasjer- og lasteskip «Württemberg» for Hamburg-Amerikalinjen i 1921. DS «Württemberg» gikk i linjefart mellom Hamburg og New York fra 1922 til 1926, da hun ble overført til Sør-Amerikalinjen. I 1935 ble hun solgt til såpefabrikanten Henkel og bygget om til hvalkokeri med opphalingsslipp ved Blohm und Voss.

Den 8. april 1940 ankom «Jan Wellem» Narvik fra Basis Nord med dieselolje. Den ble der inspisert av den norske marines «Senja». Undersøkelsen avslørte at skipet også førte store proviantforsyninger. Dagen etter startet det tyske angrepet på Norge, og under slaget om Narvik ble de norske panserskipene «Norge» og «Eidsvold» senket i Narvik havn med store tap av menneskeliv. I dagene som fulgte ble ti tyske jagere og to ubåter senket i Ofotfjorden i allierte angrep, og den 28. april ble «Jan Wellem» senket av britene. Hun ble senere hevet og reparert, og ble fra 1943 benyttet som oljelager. Under evakueringen av Memelland i 1945 ble hun igjen skadet, og ble slept til Kiel der hun fungerte som bølgebryter.

«Jan Wellem» ble den 6. juni 1946 senket i Kielbukta og året etter hevet og sendt til Blyth for opphugging.

## Se også
* Liste over flytende hvalkokerier

## Referanser


## Litteratur
* Wolfgang Frank: *Der wiedererstandene deutsche Walfang. Dargestellt an der Entwicklungsgeschichte der ersten deutschen Walfang-Gesellschaft in Verbindung mit einem Reisebericht über die 2. «Jan-Wellem»-Expedition*. Henkel & Cie., Düsseldorf 1939

## Eksterne lenker
*  Jan Wellem Bob Wiringa
*  Walfang-Mutterschiff Jan Wellem / DIAE Seefunk + Seeschiffart
McMaster University

**McMaster University** (Mac) er et offentlig universitet i Hamilton i Ontario, Canada. Navnet kommer fra den canadiske senatoren William McMaster og ble grunnlagt i 1887.
## Referanser


## Eksterne lenker
*
Ceraphronoidea

* Ceraphronidae
* Megaspilidae

**Ceraphronoidea** er en gruppe som hører til blant parasittvepsene og er en familie i ordenen vepser. Gruppen omfatter rundt 800 kjente arter fordelt på to familier. Det finnes sannsynligvis mange flere, til nå ukjente arter. Den er nesten ikke undersøkt i Norge, men det er trolig at vi har ca. 95 arter. 
 
## Utseende
Knøttsmå til små (0,5 – 2,8&nbsp;mm), tettbygde snylteveps. Hodet er nokså stort med store fasettøyne, antennene er 9 – 11-leddete. Det andre leddet er sterkt forlenget, og antennen er knebøyd mellom andre og tredje ledd. De ytterste leddene danner en litt kølleformet antennesvøpe. Midtkroppen (thorax) er nokså bred. Beina er nokså korte og spinkle, vanligvis lyse på farge. Vingene er avrundede med sterkt redusert årenett. Det går en markert åre (costa) langs forvingens forkant i de innerste 2/3, utenfor dette gjør den en sving bakover før den ender blindt før vingespissen. Andre årer finnes ikke. Megaspilidae har et tydelig, mørkt vingemerke, Ceraphronidae ikke. Ganske mange arter er helt vingeløse. Hunnens eggleggingsrør er ganske kort og ikke påfallende.

## Levevis
De er parasitoider, som utvikler seg på larver eller pupper av ulike insekter og til slutt dreper disse før de forpupper seg. De fleste snylter på tovinger (Diptera), men det finnes også en del arter som er hyperparasitoider, som snylter på snylteveps i gruppene Braconidae og Chalcidoidea, som i sin tur snylter på bladlus, skjoldlus eller barkbiller.

## Systematisk inndeling

* ordenen vepser, (Hymenoptera)
** gruppen stilkvepser, Apocrita 
*** gruppen Proctotrupomorpha
**** gruppen Ceraphronoidea 
***** familien Ceraphronidae
***** familien Megaspilidae
## Kilder

* Ottesen, P.S. (1993, revidert 1999) Norske insekter og deres artsantall. NINA utredning 55: 1-40. http://www.entomologi.no/norskeinsekter/NorskeInsektfamilier/index.htm
* om afrikanske arter: https://web.archive.org/web/20160309141410/http://www.waspweb.org/Ceraphronoidea/
## Eksterne lenker
*
Peter Flinth

**Peter Flinth** (født 1964) er en dansk filmregissør.

## Filmografi (utvalg)
### Filmer
* 2014: *[[Beatles (film)|Beatles]]* – regi
* 2012: *En plass i solen* – regi
* 2012: *Nobels testamente* – regi
* 2009: *De vilde svaner* – regi
* 2008: *Arn – Riket ved veiens ende* – regi
* 2007: *[[Arn – Tempelridderen]]* – regi
* 2005: *[[Wallander – Mastermind]]* – regi
* 2004: *Fakiren fra Bilbao* – regi
* 1997: *[[Ørnens øye]]* – regi

### TV-serier
* 2000: *[[Mordkommisjonen]]* – regi

## Referanser


## Eksterne lenker
*
Éver Banega

**Éver Maximiliano David Banega** (født 1988) er en argentinsk fotballspiller som spiller for den argentinske klubben Newell's Old Boys (Rosario).

Han er som er mest kjent for sin teknikk, pasninger og offensive egenskaper.

## Spillerkarriere
### Boca Juniors
Som 18 åring ble Banega belønnet med en plass på førstelaget til Boca Juniors. Han ble sett på som etterfølgeren til Fernando Gago, som gikk til storklubben Real Madrid CF i 2007, men det varte ikke lenge, for et år etter at Gago dro, ble Banega solgt til den spanske klubben Valencia CF for en sum på hele 18 millioner euro.

### Valencia
Hans første kamp for spanjolene kom bare åtte dager etter signeringen, da han kom inn på banen som innbytter mot Atlètico Madrid den 13. januar 2008. Sesongen etter ble han lånt ut til nettopp Atletico Madrid. Etter dette ble han en av Valencias viktigste spillere, med sin ro og oversikt, teknikk og spillforståelse.

I januar 2012 var han akkurat kommet tilbake fra et langt skadeavbrekk, da han klarte å bli kjørt over av sin egen bil. Banega skulle fylle drivstoff og glemte å sette på håndbrekket, og bilen begynte derfor å trille. Dette førte til flere måneder på sidelinjen med brukket ankel. Han returnerte på fotballbanen mot slutten av 2012. I Valencia brukes et 4-2-3-1 system, med to dyptliggende midtbanespillere, en defensiv og en offensiv. Den offensive har vært Banegas, men fikk i 2012/2013-sesongen hard konkurranse fra landsmannen Tino Costa.

### Landslaget
Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Geir Arne Drangeid

**Geir Arne Drangeid** (født 18. september 1965 i Flekkefjord) er partner i kommunikasjonsbyrået First House. Han er tidligere kommunikasjonsdirektør  i Aker Solutions. Drangeid arbeidet tidligere som journalist, men begynte å jobbe med kommunikasjon for Aker 25 år gammel.

Drangeid ble ansatt i Norwegian Contractors i 1990. I 1996 ble han informasjonsdirektør i Aker Maritime. Fra 2002 til 2004 var han informasjonsdirektør med ansvar for investor relations i Aker Kværner. 

I perioden 2004-2010 var han konserndirektør med ansvar for informasjon og samfunnskontakt i Aker ASA.

Drangeid var redaktør for Norsk Sjakkblad 1988–1990.

## Referanser
Emiliano Moretti

**Emiliano Moretti** (født 11. juni 1981) er en italiensk tidligere fotballspiller.

## Referanser


## Eksterne lenker
*
Vegard Heltne

**Vegard Heltne** (født 19. februar 1989 i Ulsteinvik) er en norsk tidligere fotballspiller som spilte ving og back for Hødd. 

Han har tidligere spilt for naboklubben Hasundgot. Han har blitt omtalt av blant annet TV2 Sporten som en lovende og solid spiller for fremtiden.
Han ble norgesmester med Hødd i 2012. I cupfinalen fikk han gult kort etter fem sekunder, ny norsk rekord.

Heltne studerte allmennfag ved Ulstein videregående skole i Ulsteinvik fra 2005 til 2008. Han er eldre bror av Eirik Heltne.

Heltne offentliggjorde beslutningen om å legge opp etter 2017 sesongen som følge av flere års skadetrøbbel.

## Referanser


## Eksterne lenker
* Vegard Heltne - presentasjonsside hos Hødd.
Yucheng (Dezhou)

**Yucheng** (kinesisk: 禹城; pinyin: *Yǔchéng*) er et byfylke i Shandong i Folkerepublikken Kina. Det er understilt byprefekturet Dezhou.

Befolkningen var på  innbyggere i 1999.

## Referanser


## Eksterne lenker
* Lokalregjeringens offisielle hjemmeside
Longkou

**Longkou** (kinesisk: 龙口; pinyin: *Lóngkǒu*) er et byfylke og en viktig havneby i Shandong i Folkerepublikken Kina. Det er understilt byprefekturet Yantai.

Byfylket hadde  innbyggere i 1999.

Frem til 1986 het fylket **Huang** (黄县; *Huáng Xiàn*).

## Kulturminner
Familien Dings tidligere residens (*Ding shi guzhai*, 丁氏故宅) og den gamle byen Guicheng (*Guicheng chengzhi*, 归城城址) fra bronsealderen står på Folkerepublikken Kinas liste over kulturminner.

## Samferdsel
Kinas riksvei 206, som går gjennom Longkou, løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.

## Referanser


## Eksterne lenker
* Lokalregjeringens offisielle hjemmeside 
* Ding shi guzhai
* Survey and Excavation of Guicheng, Shandong Province
Burmanniaceae

Se teksten

**Burmanniaceae** er en plantefamilie i ordenen Dioscoreales med 125 arter i 9 planteslekter. Den inkluderer i tilleggden tidligere familien Thismiaceae med 30 arter i 4 slekter. De vokser i tropene og er ofte røde framfor grønne, og tidvis har de en merkverdig morfologi. Mange har dog vanlige blomster som ser tradisjonelle ut. Plantene er ofte små, og alle er urter. 

## Slekter
* Familie **Burmanniaceae**
** *[[Apteria]]*
** *[[Burmannia]]*
** *[[Campylosiphon]]*
** *[[Cymbocarpa]]*
** *[[Dictyostega]]*
** *[[Gymnosiphon]]*
** *[[Hexapterella]]*
** *[[Marthella]]*
** *[[Miersiella ]]*
* Underfamilie **Thismiaceae**
** *[[Afrothismia]]*
** *[[Haplothismia]]*
** *[[Oxygyne]]*
** *[[Thismia]]*

## Eksterne lenker
* 
* Burmanniaceae og Thismiaceae  – beskrivelser i:  L. Watson & M. J. Dallwitz, *The Families of Flowering Plants*.
Tiago Mendes

**Tiago Mendes** (født 2. mai 1981) er en portugisisk fotballtrener og tidligere fotballspiller.

Han ble hentet til Juventus fra det franske topplaget  for rundt 13 millioner euro. Han har tidligere spilt for ,  og . Han har spilt 48 landskamper for . Han spiller normalt sentralt på midtbanen.

## Karriere
Tiago Mendes' gjennombrudd kom i sesongen 1999/2000, da han spilte på reservelaget til den portugisiske toppserieklubben . Den påfølgende sesongen ble han tatt inn på førstelaget, og hjalp laget til en fjerdeplass i serien, kun en plass unna kvalifisering til UEFA-cupen. Han gikk til  i desember 2001. Med sine tretten mål i 2002/2003-sesongen, var han en viktig årsak til andreplassen i serien. Han var også på banen når laget slo  i den portugisiske cupfinalen 2004.

Han ble hentet til  av José Mourinho i juli 2004 for 15 millioner euro, og gjorde en bra sesong. Han spilte 34 av 38 ligakamper, og scoret fire mål, blant annet i bortedebuten mot Crystal Palace, og mot Manchester United på Old Trafford, etter at ligagullet allerede var sikret. Til tross for dette havnet Tiago på benken når Michael Essien ble hentet til klubben i 2005. Han valgte derfor å signere en fireårskontrakt med franske  for 10,1 millioner euro. Mourinho innrømmet senere at det var en stor tabbe å selge portugiseren.

Tiago fant seg godt til rette i en defensiv midtbanerolle for Lyon, og scoret sju mål på 37 kamper i den første sesongen for den franske klubben. Han fulgte opp med seks mål på 40 kamper i sin andre sesong. I 2007 begynte ryktene å svirre om at de italienske storklubbene Juventus og AC Milan var ute etter Tiago. Han signerte for Juventus den 21. juni for 13 millioner euro. Han måtte imidlertid tåle noe kritikk for sin innsats i debutsesongen for Juventus. Den påfølgende sesongen fikk Juventus ett tilbud om en låneavtale fra engelske Everton. Tiago avslo imidlertid tilbudet, og klarte etter hvert å etablere seg i startelveren, helt til han ble satt ut av en skade i slutten av november 2008. Han ble etter dette henvist til benken av spillere som Christian Poulsen, Claudio Marchisio, og senere Diego og Felipe Melo. Han valgte derfor å signere en låneavtale med spanske Atlético Madrid i januar 2010, og har vært et naturlig førstevalg som sentral midtbane for klubben, foran Raúl García.

### Landslagskarriere
Tiago landslagsdebuterte for  i en vennskapskamp mot  i november 2002. Han har fast plass på Portugals midtbane, og var en del av laget som nådde finalen i Europamesterskapet i 2004. Han spilte en viktig rolle i kvalifiseringen til VM 2006, og spilte fem kamper i mesterskapet der Portugal nådde semifinalen. Tiagos eneste landslagsmål kom mot  i kvalifiseringen til EM 2008.

## Referanser


## Eksterne lenker
* 
* Bilde av Tiago på www.independent.co.uk
Amauri Carvalho de Oliveira

**Amauri Carvalha de Oliveira** (født 3. juni 1980 i São Paulo) er en brasilianskfødt italiensk fotballspiller. I 2007/2008-sesongen scoret han 19 ganger i Serie A.

## Referanser


## Eksterne lenker
*
Jintan

**Jintan** (kinesisk: 金坛; pinyin: *Jīntán*) er et byfylke i Jiangsu i Folkerepublikken Kina. Det ligger under byprefekturet Changzhou.

Befolkningen var på  innbyggere i 1999.

## Kulturminner
Det neolittiske Sanxingcun-funnstedet (*Sanxingcun yizhi*, 三星村遗址) ble i 2006 tilføyd på Folkerepublikken Kinas liste over kulturminner.

## Referanser


## Eksterne lenker

* Lokalregjeringens offisielle hjemmeside 
* The Neolithic Site at Sanxingcun Jiangsu
Liyang

**Liyang** (kinesisk: 溧阳; pinyin: *Lìyáng*) er et byfylke i Jiangsu i Folkerepublikken Kina. Det ligger under byprefekturet Changzhou.

Befolkningen var på  innbyggere i 1999.

## Samferdsel
Kinas riksvei 104 løper gjennom byfylket. Den begynner i Beijing, løper sørover via Dezhou og så til Jinan, Xuzhou, Nanjing, Hangzhou, Wenzhou og ender opp i Fuzhou.

## Referanser


## Eksterne lenker
*
Yizheng

**Yizheng** (kinesisk: 仪征; pinyin: *Yízhēng*) er et byfylke i provinsen Jiangsu i Folkerepublikken Kina. Det ligger under byprefekturet Yangzhou.

Befolkningen var på  innbyggere i 1999.

## Samferdsel
Kinas riksvei 328 i provinsen Jiangsu løper fra Nanjing via blant annet Yangzhou til Nantong.  

## Referanser


## Eksterne lenker
* Lokalregjeringens offisielle hjemmeside
Jingjiang

**Jingjiang** (kinesisk: 靖江; pinyin: *Jìngjiāng*) er et byfylke i Jiangsu i Folkerepublikken Kina. Det ligger under byprefekturet Taizhou.

Befolkningen var på  innbyggere i 1999.

## Administrative enheter
**Subdistrikt**:
*	Jingcheng (靖城街道)
**Storkommuner**:
*Xinqiao (新桥镇), Dongxing (东兴镇), Xieqiao (斜桥镇), Xilai (西来镇), Jishi (季市镇), Gushan (孤山镇), Shengci (生祠镇), Maqiao (马桥镇)

Dessuten har fylket en økonomisk utviklingssone på provinsnivå (Jingjiang Economic Development Zone).

## Referanser


## Eksterne lenker
* Lokalregjeringens offisielle hjemmeside
Rushan

**Rushan** (kinesisk: 乳山; pinyin: *Rǔshān*) er et byfylke i Shandong i Folkerepublikken Kina. Det ligger under byprefekturet Weihai.

Byfylket hadde  innbyggere i 1999.

*Rushan*s navn, som betyr «brystfjellet», skyldes et lite fjell i fylket.

Det første fylket organisert i dette området et **Yuli** og ble opprettet i 206 f.Kr. 

Fylket har en vakker havskyst som er blitt sterkt utbygd. Husene er her tomme for det meste av året men tett befolket i turistsesongen.

## Referanser


## Eksterne lenker
* Lokalregjeringens offisielle hjemmeside
Jiaonan

**Jiaonan** (kinesisk: 胶南; pinyin: *Jiāonán*) var et byfylke i Shandong i Folkerepublikken Kina,  understilt den subprovinsielle by Qingdao. Den 30. november 2012 ble fylket oppløst og området overført til bydistriktet Huangdao.

Befolkningen var på  innbyggere i 1999.

Kang Sheng (1898–1975), som var Folkets frigjøringshærs etterretningssjef, kom fra en jordeierfamilie i Jiaonan.

## Samferdsel
Kinas riksvei 204 løper gjennom området. Den løper fra Yantai i Shandong sørover til  Shanghai, og er innom blant annet Lianyungang, Nantong og Taicang.

## Referanser


## Eksterne lenker

* Lokalregjeringens offisielle hjemmeside
Haiyang

**Haiyang** (kinesisk: 海阳; pinyin: *Hǎiyáng*) er et byfylke i Shandong i Folkerepublikken Kina. Det er understilt byprefekturet Yantai.

Befolkningen var på  innbyggere i 1999.

Haiyang kjernekraftverk er under bygging (2009) i byfylket. Det blir et av verdens aller største når det kommer i drift.

## Kulturminner
Zuiziqiangravene (*Zuiziqian muqun*, 嘴子前墓群) ble i 2006 opopført på Folkerepublikken Kinas liste over kulturminner.

## Litteratur
* Haiyang shi Bowuguan og  Yantai shi Bowuguan: *Haiyang Zuiziqian*. Shandong 2002

## Referanser


## Eksterne lenker
* Lokalregjeringens offisielle hjemmeside 
* Zuiziqian muqun
Qixia (Yantai)

**Qixia** (kinesisk: 栖霞; pinyin: *Qīxiá*) er et byfylke i Shandong i Folkerepublikken Kina. Det er understilt byprefekturet Yantai.

Befolkningen var på  innbyggere i 1999.

## Kulturminner
Familien Mous landgods (*Mou shi zhuangyuan*, 牟氏庄园) er oppført på Folkerepublikken Kinas liste over kulturminner.

## Samferdsel
Kinas riksvei 204 løper gjennom området. Den løper fra Yantai i Shandong sørover til  Shanghai, og er innom blant annet Lianyungang, Nantong og Taicang. 

## Referanser


## Eksterne lenker
* Lokalregjeringens offisielle hjemmeside
Qixia

**Qixia** kan være:

*Byfylket Qixia i byprefekturet Yantai i provinsen Shandong i Folkerepublikken Kina;
*Bydistriktet Qixia i den subprovinsielle by Nanjing i provinsen Jiangsu i Kina.
Pingdu

**Pingdu** (kinesisk: 平度; pinyin: *Píngdù*) er et byfylke i Shandong i Folkerepublikken Kina. Det ligger under den subprovinsielle by  Qingdao.

Befolkningen var på  innbyggere i 1999.

Her finnes også Pingdu gruvene som har en av verdens største forekomster av grafitt.

## Kulturminner
Gamlebyen Jimo (*Jimo gucheng yizhi*, 即墨故城遗址) og det arkeologiske funnstedet Dongyueshi (*Dongyueshi yizhi*, 东岳石遗址) med funn fra Yueshikulturen er oppført på listen over kulturminner i Folkerepublikken Kina.

## Referanser


## Eksterne lenker
* Lokalregjeringens offisielle hjemmeside  
* Pingdu – Asia Harvest
Qidong (Nantong)

**Qidong** (kinesisk: 启东; pinyin: *Qǐdōng*) er et byfylke i provinsen Jiangsu i Folkerepublikken Kina, mellom Gulehavet og Yangzi, på motsatt bredd som Shanghai. Det ligger under byprefekturet Nantong. 

Befolkningen var på  innbyggere i 1999.

Det tales *Qihai-Chong* (*Qi*-Qidong, *Hai*-Haimen, *Chong*-Chongming) som er en dialekt av språket wu.

## Administrative enheter
Qidong består av 23 storkommuner og én kommune:

*Storkommunen Huilong 汇龙镇
*Storkommunen Daxing 大兴镇
*Storkommunen Nanyang 南阳镇
*Storkommunen Huifeng 惠丰镇
*Storkommunen Minzhu 民主镇
*Storkommunen Beixin 北新镇
*Storkommunen Jiulong 久隆镇
*Storkommunen Wangbao 王鲍镇
*Storkommunen Hezuo 合作镇
*Storkommunen Zhiliang 志良镇
*Storkommunen Lüsigang 吕四港镇
*Storkommunen Tianfen 天汾镇
*Storkommunen Zhaomin 兆民镇
*Storkommunen Minfu 海复镇
*Storkommunen Shaozhi 少直镇
*Storkommunen Xiangyang 向阳镇
*Storkommunen Dongyuan 东元镇
*Storkommunen Jinhai 近海镇
*Storkommunen Yinyang 寅阳镇
*Storkommunen Hehe 和合镇
*Storkommunen Huiping 惠萍镇
*Storkommunen Xin'an 新安镇
*Storkommunen Donghai 东海镇

*Kommunen Qilong 启隆乡

## Referanser


## Eksterne lenker

* Lokalregjeringens offisielle hjemmeside
Tongzhou (Nantong)

**Tongzhou** (kinesisk: 通州区; pinyin: *Tōngzhōu Qū*) er et bydistrikt i Jiangsu i Folkerepublikken Kina. Det ligger under byprefekturet Nantong.
Frem til 2010 hadde det rang som byfylke.

Befolkningen var  i 1999.

## Referanser


## Eksterne lenker
* Lokalregjeringens offisielle hjemmeside  
* Bykart
Penglai (Yantai)

**Penglai** (kinesisk: 蓬莱; pinyin: *Pénglái*) er et byfylke i Shandong i Folkerepublikken Kina. Det er understilt byprefekturet Yantai.

## Administrative enheter
* Subdistriktet Dengzhou (登州街道);
* Subdistriktet Zijingshan (紫荆山街道);
* Subdistriktet Xingang (新港街道);
* Subdistriktet Nanwang (南王街道);
* Subdistriktet Penglaige (蓬莱阁街道);
* Storkommunen Daxindian (大辛店镇);
* Storkommunen Beigou (北沟镇);
* Storkommunen Liujiagou (刘家沟镇);
* Storkommunen Daliuxing (大柳行镇);
* Storkommunen Cunliji (村里集镇);
* Storkommunen Xiaomenjia (小门家镇);
* Storkommunen Chaoshui (潮水镇).

## Samferdsel
Kinas riksvei 206 løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.

Befolkningen var på  innbyggere i 1999.

## Referanser


## Eksterne lenker
* 

* Lokalregjeringens offisielle hjemmeside 
* Fotos fra Penglai i ''Panoramio''
Solvang (California)

**Solvang** er en by i Santa Barbara County i California, USA. Byen Solvang er ett av tettstedene som utgjør Santa Ynez Valley, og den ligger 74&nbsp;km nordvest for Santa Barbara og 35&nbsp;km øst for Lompoc. Befolkningen var på 5 332 innbyggere ved folketellingen i 2000.

Solvang ble grunnlagt i 1911 på 36&nbsp;km² tidligere spansk land av en gruppe danske lærere som reiste vestover for å komme seg unna vinteren i midt-vesten. Byen huser bakerier, restauranter og butikker med en smak av Danmark i California. Arkitekturen til mange av bygningene følger tradisjonell dansk stil. Det finnes en kopi av den kjente statuen ''Den lille havfrue'' fra København, og en byste av Hans Christian Andersen. En kopi av Københavns Rundetårn i skala 1:3 ble fullført i 1991 og kan sees i sentrum av Solvang.

## Bilder

Solvang Andersen.jpg|Byste av H.C. Andersen
Tivoli Square Solvang.jpg|Tivoli Square med bindingsverkhus
Solvang Pastries.JPG|Danske konditorvarer i Solvang
Solvang Round Tower.JPG|Rundetårn i Solvang
Denmark - windmill far.jpg|Vindmølla på Hamlet Square, en etterligning av Dybbøl mølle


## Referanser

## Eksterne lenker
* 
*  
*  Solvang Visitors Bureau
Radio Ski

**Radio Ski** var en lokalradio for Follo. De sendte på frekvensen 103,4&nbsp;MHz.

Radio Ski var en del av Jærradiogruppen. Fra januar 2009 til mai 2009 var det Niklas Baarli og Robert Flobergseter som driftet radiostasjonen som ble eid av Jærradiogruppen. Niklas var programleder på morgenshowet fra 07:00 - 11:00 og Robert var sidekick. 

Kanalen ble solgt til SBS Radio Norge i desember 2009, og Radio1 begynte å sende på frekvensen etter at de mistet konsesjonen for Oslo, høsten 2009. Signalene fra 103,4&nbsp;MHz. når også store deler av Oslo.
Bergen Private Gymnas

**Bergen Private Gymnas** (også kjent som **BPG**), er en videregående friskole i Bergen sentrum som eies av Metis Education AS.  BPG er en privat videregående skole, men følger offentlige læreplaner. Timetallet hos BPG er det samme som i en offentlig videregående skole, men timeplanen er organisert annerledes. 
BPG deler ikke skoledagen inn i timer, men i to selvstendige arbeidsøkter. Skolen har også leksehjelp to ettermiddager i uken. Skolen holder til i Lars Hilles gate 15.

## Utdanningstilbud
BPG har konsesjon på 525 elever. BPG bruker b.a. læreteknikken problembasert læring og mappervurdering i undervisningen.

Skolen tilbyr følgende utdanningsprogrammer:

## Historie
BPG startet opprinnelig opp i 2005 som John Bauergymnaset i Bergen, men da pedagogene kjøpte skolen for å drive den videre som selvstendig skole skiftet skolen navn til Bergen Private Gymnas i 2008. Skolen eies i dag av Metis Education AS, som også eier og driver Metis videregående i Lars Hilles gate 17. 

## Referanser


## Eksterne lenker
* 
* 
*
Bossekop Ungdomslag

**Bossekop Ungdomslag** (stiftet i 1912) er et idrettslag fra Bossekop i Alta, som driver med fotball, håndball, langrenn, skiskyting og skøyter.

## Fotball
Klubbens A-lag i fotball for kvinner spiller i 4. divisjon, etter å ha rykket ned fra 2. divisjon etter 2022-sesongen. Kvinnelaget har tidligere spilt i 1. divisjon, sist under 2018-sesongen.

Klubbens A-lag i fotball for menn spiller i 3. divisjon, etter å ha rykket opp fra 4. divisjon etter 2025-sesongen. Herrelaget har tidligere spilt flere sesonger i 2. divisjon, sist under 2013-sesongen.

### Tabellen (Kvinner 2024)

### Tabellen (Menn 2026)

## Futsal
Klubbens A-lag i futsal for menn spiller 2024/25-sesongen i Eliteserien, etter å ha rykket opp fra 1. divisjon etter 2023/24-sesongen.

## Håndball
Klubbens A-lag i håndball spilte 2023/24-sesongen i 3. divisjon, både kvinner og menn.

### Kvinner

### Menn

## Skøyter
Klubbens egne løpere som har fremhevet seg er Jarle Pedersen (OL-deltaker 1980) som var aktiv for Bossekop men senere trener i Fana IL, Bergen som også nylig var landslagstrener (høsten 2009 – våren 2014). Andre løpere som har medaljer i NM på skøyter for klubben er Asle T. Johansen, Frode Bartholdsen og Merete Pettersen.

Laget har vært arrangør av flere NM i hurtigløp på skøyter på Bossekop stadion, som nå heter Nornett stadion.
;Senior
*Allround-NM på skøyter 1974 for herrer – Mester ble Sten Stensen, Drammens SK.
*Allround-NM på skøyter 1999 – Mestere ble Ørjan Tvenge, Brandbu IF og Anne Therese Tveter, IF Fram.
;Junior
*Sprint-NM på skøyter 1997 – Mestere ble Trond Arne Tørset, Leinstrand IL og Anna Øvergaard, Stange Spk.

## Litteratur
* 

## Eksterne lenker
* 
* 
* Coop Arena - Nordic Stadiums
Set Your Goals

**Set Your Goals** er et punk rock band fra California, USA med innflytelser fra pop punk og melodisk hardcore. Bandets navn kommer fra CIV sitt første album, *Set Your Goals*. De gav ut sin første EP på Straight On Records mai 2004. Senere, da de ble signert til Eulogy Records, gav de den ut på nytt med tittelen *Reset*, 11. april 2006. Deres første studioalbum, *Mutiny!*, ble gitt ut 11. juli 2006, og deres andre studioalbum, *This Will Be the Death of Us*, ble gitt ut 21. juli 2009 på Epitaph Records.

## Diskografi
**Studioalbumer**
*2006: *Mutiny!*
*2009: *This Will Be the Death of Us*
**EP-er**
*2004: *Set Your Goals* (Demo)
*2006: *Reset*
*2006: *Steal Your Goals* (Split med The Steals)
**Singler**
*2006: *Mutiny!*
*2007: *Echoes*
*2009: *This Will Be the Death of Us*

## Medlemmer
*Matt Wilson – vokal
*Jordan Brown – vokal
*Audelio Flores, Jr. – gitar
*Daniel Coddaire – gitar
*Joseph Saucedo – bass
*Michael Ambrose – trommer
**Tidligere medlemmer**
*Dave Yoha (2005–2007) – gitar
*Manuel Peralez (2005–2006) – gitar
*Richard Abrahamsen (2005) – gitar
*Israel Branson (2004) – bass og gitar
*Mike Quirk (2004–2005) – bass
*Jason Bryceman (2005) – bass

## Eksterne lenker
* 
*
Liste over odelstingspresidenter

**Liste over odelstingspresidenter** omfatter stortingsrepresentanter valgt som president for Odelstinget inntil Odelstinget ble avskaffet i 2009.

Odelstingets president og visepresident inngikk som en del av Stortingets presidentskap. Presidentskapet består av seks personer; tidligere (inntil 2009) president og visepresident i Stortinget, Lagtinget og Odelstinget; etter 2009 Stortingspresident og fem visepresidenter.

## 1814–1884

## 1884–1945

## 1945–2009

## Se også
* Stortingspresident
* Liste over lagtingspresidenter

## Fotnoter

## Referanser
Nansenbassenget

**Nansenbassenget** (tidligere også kalt *Sentralbassenget*, *Frambassenget* og *Framdypet*) er en dyphavsslette og en del av Polhavet nord og nordøst for Svalbard. Det er oppkalt etter Fridtjof Nansen. Nansenbassenget grenser i nord til Gakkelryggen og i sør til Barentshavets kontinentalsokkel. I utstrekning er det rundt 500 kilometer nord-sør og  kilometer øst-vest. Den gjennomsnittlige vanndybden er rundt 3,5 kilometer, med det dypeste punktet på  i Litkedypet helt i vest. Sammen med det noe dypere Amundsenbassenget i nord utgjør Nansenbassenget Eurasiabassenget.

Hele den vestre delen av Nansenbassenget er ved en anbefaling fra Kommisjonen for kontinentalsokkelens yttergrenser i april 2009 å betrakte som del av norsk kontinentalsokkel i nordområdene.

## Referanser
Labradoritt

**Labradoritt** ((Ca,Na)(Al,Si)4O8), er en feltspat i plagioklas-serien. Plagioklas er en serie ulike kombinasjoner mellom feltspatmineralene albitt og anortitt, og utgjør en hovedgruppe ved siden av alkalifeltspat. Labradoritt består av 50-30% albitt og 50-70% anortitt. Den har et krystallsystem som er triklint. Som de fleste silikater er strekfargen hvit. Labradoritt forekommer i magmatiske bergarter som gabbro, basalt og anortositt. Labradoritt har sitt navn etter Labrador i Canada.

Labradorittkrystaller kan ha et fremtredende fargespill som kalles for labradorescens. Dette skyldes vekslende variasjoner av innholdet mellom kalsium og natrium i krystallene. Fargespillet gjør at labradoritt blir brukt som smykkestein. Bergarten anortositt blir brukt som pryd og bygningsstein når den har et høyt innhold labradoritt med fargespill.

## Referanser
Elektroteknikk

**Elektroteknikk** er den delen av fysikken som omhandler elektrisitet, elektronikk og elektromagnetisme. I dag dekker den en rekke underområder, blant annet signalbehandling og telekommunikasjon.
Per Gjemre

**Peder Martinius Gjemre**, kjent som **Per Gjemre**, (født 26. november 1864 i Stavanger, død 10. april 1928 i Stavanger) var en norsk billedkunstner. Mange av bildene hans henter motiv fra Jæren og fra hjembyen Stavanger.

Gjemre var utdannet skomaker og var over tretti år da han startet på sin malerkarriere.  Han hadde imidlertid gått en tid i lære hos en dekorasjonsmaler, og han hadde også fått noe opplæring hos maleren Sigurd Moe.
  
I 1910 var Gjemre elev ved Henri Matisses akademi i Paris. Han vendte tilbake fra Paris med mange radikale idéer, men måtte nokså raskt moderere det modernistiske formspråket for å kunne leve som kunstner i hjembyen. Likevel beholdt han den grunnleggende kunnskapen om fargens betydning som form- og romskapende virkemiddel. Han malte mange landskapsbilder og stilleben. 

Gjemre var tegnelærer ved flere skoler i Stavanger og etablerte også sin egen malerskole. Han var også styremedlem i Stavanger Kunstforening. Han er begravet ved Lagård gravlund.

Rogaland Kunstmuseum hadde en egen utstilling med over 60 bilder av Per Gjemre 23. november 2003 - 15. februar 2004.

## Referanser




  
## Litteratur
* 

## Eksterne lenker
* Store norske leksikon, Peder Martinius Gjemre. Besøkt 27. desember 2011.
* Haugesund Billedgalleri.  Om kunstneren. Besøkt 27. desember 2011.
* Aftenbladet.no 22. november 2003  *Slik malte han også!* Om Per Gjemre-utstilling i Rogaland Kunstmuséum.  Besøkt 22. januar 2012.
Elasminae

* *[[Elasmus]]*

**Elasminae** er en gruppe som hører til blant parasittvepsene og er en familie i ordenen vepser. Gruppen omfatter rundt 200 kjente arter, alle i en slekt, *[[Elasmus]]*. Gruppen er dårlig undersøkt i Norge, men det er trolig at vi har omtrent fem arter. De ble tidligere regnet som en egen familie, men DNA-analyser viser nå at den bør regnes som en undergruppe av Eulophidae.
 
## Utseende
Ganske små snylteveps. Hodet er temmelig lite, med middels store fasettøyne og tre punktøyne i pannen. Antennen er 7 – 9-leddet, knebøyd, men «skaftet» er ganske kort. Hannen har lange utvekster på tre ledd i den ytre delen. Forkroppen er ganske kraftig, med noen kraftige børster. Scutellum har en flat, trekantet utvekst på undersiden. Beina er nokså lange, alle lårene, særlig baklårene, er tykke. Bakhoftene (metacoxae) er svært store og plateformede, og dekker mesteparten av den bakre delen av forkroppens sider. Forvingen er avlang, litt kantete ytterst, uten synlige vingefrynser. Den er litt fortykket ved framkanten, men ellers helt uten årer. Bakkroppen er spisst kjegleformet, og det er en markert innskjæring mellom forkropp og bakkropp. Hunnens eggleggingsrør er ganske kort.

## Levevis
De fleste av artene lever som selskapelige parasitoider på larver av sommerfugler, men det er også noen som utvikler seg som enslige parasitoider på larver av rosettveps (*Polistes* spp., familien stikkveps). Det er også noen som er hyperparasitoider.
## Systematisk inndeling

* ordenen vepser, (Hymenoptera)
** gruppen stilkvepser, Apocrita 
*** gruppen Proctotrupomorpha 
**** gruppen Chalcidoidea
***** familien Eulophidae
***** underfamilien Elasminae (eventuelt tribus Elasmini i underfamilien Eulophinae)
****** slekten *[[Elasmus]]* – ca. 200 arter

## Kilder
* Natural History Museum, Universal Chalcidoidea Database http://www.nhm.ac.uk/research-curation/research/projects/chalcidoids/eulophidae1.html
* Fauna Europaea, utbredelsesdatabase over europeiske dyr: http://www.faunaeur.org 
* Ottesen, P.S. (1993, revidert 1999) Norske insekter og deres artsantall. NINA utredning 55: 1-40. http://www.entomologi.no/norskeinsekter/NorskeInsektfamilier/index.htm
## Eksterne lenker
*
Moldovas nasjonalbank

**Moldovas nasjonalbank** (moldovsk: *Banca Națională a Moldovei*, engelsk: *The National Bank of Moldova*) er sentralbanken i Moldova. 

## Historie
Moldova fikk sin uavhengighet fra Sovjetunionen 27. august 1991. Tidligere samme år, 4. juni, ble sentralbanken etablert, på basis av den sovjetiske statsbanken, Gosbank. 11. juni vedtok regjeringen *Sentralbankloven*, og 12. juni *Lov om banker og bankvirksomhet*. 

I 1993 fikk Moldova sin egen valuta, moldovsk leu ble innført 29. november dette året. Dette, sammen med andre tiltak for å redusere inflasjonen, gjorde at landet fikk bedre kontroll på inflasjonen. Mens den i 1993 var over 2700&nbsp;% var den i 1994 nede i 104&nbsp;% og i 1995 23,8&nbsp;%. 

I 1995 vedtok det moldovske parlamentet et nytt lovverk; *Lov om Moldovas nasjonalbank* og *Lov om finansinstitusjonene*. Førstnevnte lov sikrer sentralbankens uavhengighet, men underlegger den regjeringen i forhold til rapportering. 

Fra 1. juli 2004 kom landets innskuddsgarantifond i gang, dette gir sikkerhet for om lag 90% av personlige innskudd. Alle bankene i landet er pliktig til å delta i dette samarbeidet. I 2006 innførte Moldova AIPS – *automated interbank payment system*, et sanntids betalingssystem mellom bankene.

I 2009 innførte BNM en ny strategi innen pengepolitikk; inflasjonsstyring (*inflation targeting*). Denne ble implementert fra 2010, og definerte 5 % inflasjon (± 1%) som mål. For 2012 var målet 5% ± 1%.

## Sentralbanksjef
Pr mai 2014 er Dorin Drăguţanu sentralbanksjef, han har hatt denne stillingen siden november 2009. Første visesentralbanksjef er Marin Moloşag.

## Se også
*Liste over verdens sentralbanker

## Referanser


## Eksterne lenker
*
Leonid P. Talmaci

**Leonid P. Talmaci** (født 26. april 1954 i Reteni) er en moldovsk økonom. 

Han var sentralbanksjef i Moldovas nasjonalbank fra 1991 til 2009. Talmaci har doktorgrad i økonomi, og jobbet før dette i *Financial and Economic Institute of Leningrad*. 

Talmaci var presidentkandidat ved presidentvalget i Moldova 2011-2012. 

## Eksterne lenker
* Presentasjon på sentralbankens hjemmeside
FLK «Benguela»

**FLK «Benguela»** var et flytende hvalkokeri, opprinnelig bygget som lasteskipet «Oakmore» i 1897. Hun ble i 1911 kjøpt av Hvalfangerselskabet Kastor med disponent Nils Bugge fra Tønsberg og konvertert til hvalkokeriet «Benguela» i Rotterdam for kr. 668&nbsp;190. «Benguela» ble utstyrt med forsterkede bommer og vinsjer, og var det første hvalkokeriet som var i stand til å heise opp små knølhvaler på dekk. Hun var også utstyrt med åtte åpne kokekjeler for spekk og 18 presskokere for kjøtt og bein.

«Benguela» ble sendt på hvalfangstekspedisjon til Angola, men suksessen uteble og selskapet og skipet ble overført til Bugges selskap Hvalfangerselskabet Hektor i 1914. «Benguela» erstattet da Hektors gamle kokeri «Ronald» som fanget fra Deceptionøya i Antarktis. Utbruddet av første verdenskrig medførte imidlertid at mange hvalkokerier, inkludert «Benguela», gikk inn i mer lukrativ tankfart.

Den 14. juni 1917 ble «Benguela» oppbrakt av den tyske ubåten «U 155» på reise fra Avonmouth til Philadelphia. Skipet fikk tysk prisebesetning, og 29. juni ble fullriggeren «Siraa» tatt som prise. Dagen etter ble besetningen ført over i et spansk fartøy og «Benguela» ble senket nord for Asorene.

Skipet har navn etter havnebyen Benguela i Angola.

## Se også
*Liste over flytende hvalkokerier

## Referanser
Rock Star

***Rock Star*** er en amerikansk film fra 2001 med skuespillerne Jennifer Aniston og Mark Wahlberg. i hovedrollene

Chris Chole (Mark Wahlberg) blir vokalist i et hyllest-band for Steel Dragon, han blir sparket ut av hyllest-bandet og blir tilbudt å være vokalist i virkelige Steel Dragon. Steel Dragon er bare bandet i filmen. Det egentlige bandet heter Judas Priest

## Handlingsreferat
På midten av 1980-tallet er Chris Cole (spilt av Mark Wahlberg) bosatt i Pittsburgh, og en fanatisk beundrer av et heavy metal-band kalt Steel Dragon. Om dagen er Chris en kopimaskin-tekniker, og om kvelden er han forsanger for et Steel Dragon-hyllestband kalt Blood Pollution. Interne konflikter blant de faktiske Steel Dragon-bandmedlemmene kulminerer med at forsangeren deres, Bobby Beers (spilt av Jason Flemyng) får sparken. Dette blir også begynnelsen på å rekruttere en ny vokalist. Samtidig får Chris problemer med hans egne Blood Pollution-medlemmer, spesielt gitarist Rob Malcolm. Under en live-opptreden klarer ikke Robs spill å leve opp til Chris sine krevende standarder.

Chris saboterer derfor Robs forsterker midt under en fremføring, og en slåsskamp bryter løs mellom dem midt på scenen. Dagen etter oppdager Chris at Blood Pollution har erstattet ham med hans aller største rival, forsangeren fra et annet Steel Dragon-hyllestband. En dag mottar Chris en uventet telefon fra Steel Dragon's grunnlegger og gitarist, Kirk Cuddy (spilt av Dominic West) og blir tilbudt en audition for bandet deres. I studio møter Chris resten av bandet, og gir dem en enestående fremføring. Chris slutter seg deretter til bandet som deres nye sanger, og tar i bruk scene-navnet Izzy.

Bandet legger kort tid senere ut på en veldig lang turné, og «Izzy» opplever alle utskeielsene i livsstilen deres. Men deres manager, Mats (spilt av Timothy Spall) som en sympatisk mentor for Izzy. Hans nye livsstil påvirker livet hans både på godt og vondt, spesielt med forholdet til hans støttende kjæreste, Emily Poule (spilt av Jennifer Aniston) når hun bestemmer seg for å ikke fortsette sammen med ham gjennom resten av turneen. På grunn av hans nye hensynsløse oppførsel, at han ofte drikker seg alt for full, og det faktum at han ligger med forskjellige groupies, velger Emily å forlate Chris. Men Izzy begynner etter hvert å revurdere livsstilen sin, og livet som rockestjerne.

## Skuespillere
* Mark Wahlberg som Chris "Izzy" Cole
* Jennifer Aniston som Emily Poule.
* Timothy Olyphant som Rob Malcolm.
* Blas Elias som Donny Johnson.
* Nick Catanese som Xander Cummins.
* Brian Vander Ark som Ricki Bell.
* Jason Flemyng som Bobby Beers.
* Timothy Spall som Mats.
* Dominic West som Kirk Cuddy.
* Jason Bonham som A.C.
* Zakk Wylde som Ghode.
* Jeff Pilson som Jörgen.
* Kara Zediker som Marci. Rob's kjæreste.
* Heidi Mark som Kirk's kone.
* Rachel Hunter som A.C.'s kone.
* Carrie Stevens som Ghode's kone.
* Amy Miller som Jörgen's kone.

## Referanser


## Eksterne lenker
*
Snøball

En **snøball** er en ball av snø, vanligvis laget ved å presse sammen kram snø med hendene til en om lag knyttnevestor ball. Man kan bruke snøballer til å lage snømann, snølykt og lignende, og til å holde snøballkrig.

En snøball kan også være en større ball av snø som har blitt laget ved å rulle en liten snøball bortover et snødekt strekke. Den lille snøballen vokser ved at den klabber på seg mer snø etter hvert som den blir rullet bortover. Begrepet «snøballeffekt» kommer fra dette.

Hvor hard snøballen blir, avhenger av tilstanden til snøen den er laga av og hvor hardt snøen er pakka sammen.

## Snøballen i historien

Snøballkrig er kjent som en lek fra middelalderen. Ambrogio Lorenzetti (ca. 1290–1348) lot sin malte personifisering av vinteren holde en snøball.

Den 5. mars 1770 ledet snøballpepringen mot britiske soldater og følgende hendelser til Bostonmassakren, som igjen ble en av gnistene som satte i gang den amerikanske revolusjonen.

## Naturlige snøballer
Snøballer kan også oppstå naturlig ved at snø ruller ned en bratt skråning eller hvis vinden blåser snøballen bortover.

## Bildegalleri

Fil:Jää on kulmunud pallideks (Looduse veidrused). 05.jpg | Isballer skalp av vind og strøm
Fil:Venceslao Gennaio Castello Buonconsiglio Trento c1400 detail.jpg|Et bilde fra Italia i middelalderen hvor folk kaster snøball
Fil:Giant snowball Oxford.jpg|Studenter i Oxford ruller en kjempesnøball. 
Fil:Snow roller (30 January 2014) (Newark, Ohio, USA) 53 (46107487244).jpg | Snøball rullet av vinden


## Eksterne lenker
*  Om snøballkriger i middelalderen
Stefan Ahnhem

**Stefan Percyval Ahnhem** (født 1966) er en svensk manusforfatter.

## Filmografi (utvalg)
### Manus
* 2009 – *[[Wallander – Lekkasjen]]* 
* 2008 – *[[Irene Huss - Glassdjevelen]]*
* 2007 – *[[Irene Huss – Tatovert torso]]*
* 2006 – *[[Wallander – Luftslottet]]*
* 2006 – *[[Wallander - Fotografen]]*
* 2005 – *[[Som man bäddar ...]]*
* 2005 – *[[Wallander - Mastermind]]*
* 2005 – *[[Wallander – Før frosten]]*
* 2004 – *[[Den som frykter ulven]]* 
* 2004 – *[[Dieten(film)|Dieten]]* - kortfilm
* 1995 – *[[Rena rama Rolf]]*
* 1993 – *[[Tvättstugan]]* – kortfilm

## Bibliografi
* 2014 – *[[Offer uten ansikt]]*
* 2015 – *[[Den niende graven]]*
* 2016 – *[[Atten grader minus]]*
* 2018 – *[[Motiv X]]*
* 2019 – *[[X måter å dø på]]*
* 2021 – *[[Siste spiker]]*
* 2023 - *[[En helt annen historie]]*
* 2023 - Byttet
* 2025 - Generasjon null
## Referanser


## Eksterne lenker
* 
* Stefan Ahnhem hos Filmdelta.se
Sônia Braga

**Sônia Maria Campos Braga** (født 8. juni 1950) er en brasiliansk skuespillerinne som har vært nominert til Golden Globe tre ganger.

Hun ble født i Maringá i delstaten Paraná i Brasil som datter av Maria José «Zeze» Braga. I 1975 ble hun berømt i Brasil med *The telenovela Gabriela* (basert på boken *Gabriela, Cravo e Canela* av Jorge Amado). Hun spilte hovedrollen i filmen Dona Flor og hennes to ektemenn («Dona Flor e Seus Dois Maridos») i 1976.

## Referanser


## Eksterne lenker
* 
* 
*
Mollešjohka

**Mollešjohka** (nordsamisk) eller **Mollisjoki** (kvensk) er ei østlig sideelv til Reisaelva i Nordreisa og Kvænangen kommune i Troms. Den er 42&nbsp;kilometer lang, har et nedbørfelt på 275&nbsp;km², og en middelvannføring på 10,6&nbsp;m³/sek.

Elva har utspring fra det lille vatnet Bajimus Mollešjávri sørvest for fjellet Áborášša, lengst sørvest i Kvænangen kommune, og renner derfra først mot sør, deretter sørøst. Den munner ut i Reisaelva gjennom Mollisfossen, Troms fylkes høyeste fossefall med en total fallhøyde på 269 meter. Den øverste delen av elva, fra Stuora Mollešjávri (786 moh), er overført til Ábojávri som er hovedmagasinet for Kvænangsbotn kraftverk og de øvrige kraftstasjonene i Ábojohka.

## Referanser
Turkmenistans riksvåpen

**[[Turkmenistan]]s riksvåpen** ble antatt i sin nåværende form i 2003. Våpenet er et åttekantet grønnt emblem. Fasongen er stjernen Rub el Hizb (۞), a islamsk symbol med gull ramme. I midten en sirkulær blå skive med et naturlig, ikke-stilisert bilde av en akhal-teke-hest. Omkring skiven en rød ring med fem tradisjonelle teppemønstere kalt *gul*, ett for hver av de mest betydningsfulle turkmenske stammene: Teke, Yomut, Arsary, Choudur, og Saryk. Omkring våpenet ligger to hveteaks og syv bomullsblomster. Øverst en sølv månesigd og fem sølv femtakkete stjerner, en for hver av de fem provinsene: Ahal, Balkan, Daşoguz, Lebap, og Mary.

## Historisk utvikling

Fil:Coat of arms of Turkmen SSR.png|Den turkmenske sosialistiske sovjetrepublikkens riksvåpen 1937 - 1991
Fil:Emblem of Turkmenistan (2000–2003).svg|Turkmenistans riksvåpen 1992 - 2003.


**Turkmenske SSR** fikk eget riksvåpen 2. mars 1937, etter forbilde av Sovjetunionens riksvåpen. Det viser symboler for jordbruk (bomull og hvete), for oljeutvinning (boretårn og rørledning), og et Yomut teppe for turkmensk kultur. Oppadstigende sol, rød stjerne, samt hammer og sigd er kommunistiske symboler. På et banner står det teksten *[[Proletarer i alle land, foren dere!]]* med kyrilliske bokstaver på turkmensk **Әхли юртлариң пролетарлары, бирлешиң!** (**Ähli ýurtlaryň proletarlary, birleşiň!**) og russisk. TSSR er sovjetrepublikkens navn både på turkmensk og på russisk.

Etter oppløsningen av Sovjetunionen fikk Turkmenistan et riksvåpen som ligner på det nåværende, men med farger nærmere det sovjetiske.

## Referanser
M1910 Maxim

**M1910 Maxim** (**Pulemyot Maxima na stanke Sokolova – Пулемёт Максима на станке Соколова**) er et tungt maskingevær brukt av Russland i første verdenskrig og Sovjetunionen andre verdenskrig.

Den ble approbert av den russiske hæren i 1910, og er en variant av Hiram Maxims Maxim maskingevær. Den er kamret for ammunisjon i kaliber 7,62 x 54R, som var standard kaliber på den tiden. Den kom montert på en vogn med to hjul.  I tillegg til infanterimodellen fantes det versjoner for montering i fly og på skip. Den ble erstattet under sovjetisk tjeneste i 1943 av SG-43 Goryunov.

## Se også
* Liste over maskingeværer

## Eksterne lenker
*
Dansk film

**Danmarks filmhistorie** er historien om en lokal industri, som i stumfilmstiden oppnådde ganske markante globale markedsandeler, men i dag med sviktende billettsalg stort sett kun har betydning som prestisje på diverse filmfestivaler.

## Referanser


## Eksterne lenker
* Danmarks Nationalfilmografi hos Det Danske Filminstitut
* Dansk Filmhistorie hos Det Danske Filminstitut
* Dansk Film Database